stanford-oval/wikipedia huggingface dataset:
รัฐบาลการไถ่ชาติเซอร์เบีย

รัฐบาลหุ่นเชิดเซอร์เบียในช่วงสงครามโลกครั้งที่สอง
| รัฐบาลการไถ่ชาติเซอร์เบีย |
| --- | --- |
เซอร์เบีย: Министарски савет Србије, อักษรโรมัน: Ministarski savet Srbije) เยอรมัน: Ministerrat von Serbien (คณะรัฐมนตรีเซอร์เบีย)
 
ภาพรวม
ก่อตั้ง: 29 สิงหาคม ค.ศ. 1941 (1941-08-29)
ยุบเมื่อ: 4 ตุลาคม ค.ศ. 1944 (1944-10-04) (การรุกเบลเกรด)
หน่วยการปกครอง: ดินแดนเซอร์เบียที่ถูกเยอรมนียึดครอง
ผู้นำ: มิลัน เนดิช
สำนักงานใหญ่: เบลเกรด
รัฐบาลการไถ่ชาติ (เซอร์เบีย: Влада народног спаса, อักษรโรมัน: Vlada narodnog spasa; เยอรมัน: Regierung der nationalen Rettung, อักษรย่อ: VNS) หรือเป็นที่รู้จักกันว่า รัฐบาลเนดิช หรือ ระบอบเนดิช เป็นชื่ออย่างไม่เป็นทางการของรัฐบาลเซอร์เบียหุ่นเชิดคณะที่สอง ซึ่งก่อตั้งขึ้นภายหลังรัฐบาลกรรมาธิการที่ปกครองเซอร์เบียที่อยู่ในการยึดครองของเยอรมนีก่อนหน้านี้ รัฐบาลได้รับการแต่งตั้งจากผู้บัญชาการทหารเยอรมันที่ประจำอยู่ในเซอร์เบีย และดำรงอยู่ตั้งแต่วันที่ 29 สิงหาคม ค.ศ. 1941 ถึงวันที่ 4 ตุลาคม ค.ศ. 1944 อย่างไรก็ตาม ระบอบเนดิชไม่ได้รับการรับรองสถานะทางกฎหมายระหว่างประเทศและไม่ได้รับการรับรองทางการทูตจากฝ่ายอักษะเช่นเดียวกัน ซึ่งแตกต่างจากรัฐเอกราชโครเอเชีย ซึ่งเป็นรัฐบาลหุ่นเชิดของเยอรมนีในยูโกสลาเวียอีกแห่งหนึ่งอย่างสิ้นเชิง
แม้ว่าระบอบเนดิชจะได้รับการยอมรับจากชาวเซิร์บจํานวนมากที่อาศัยอยู่ในดินแดนที่ถูกยึดครอง หรือแม้กระทั่งได้รับการสนับสนุนอย่างแข็งขันจากประชากรเซอร์เบียบางส่วน แต่ก็ไม่เป็นที่นิยมในหมู่ประชากรส่วนใหญ่ที่สนับสนุนฝ่ายสัมพันธมิตร พลพรรคยูโกสลาเวีย และกลุ่มราชาธิปไตยเชทนิกส์ นายกรัฐมนตรีคนเดียวของรัฐบาล คือ นายพล มิลัน เนดิช และในช่วงสัปดาห์แรกของเดือนตุลาคม ค.ศ. 1944 คณะรัฐบาลได้ลี้ภัยจากเบลเกรดไปยังคิทซ์บือเอลผ่านทางบูดาเปสต์ ก่อนที่กองทัพเยอรมันทั้งหมดจะถอนตัวออกจากดินแดนที่ยึดครอง
บรรณานุกรม > หนังสือ

Benz, Wolfgang (1999). The Holocaust: A German Historian Examines the Genocide. New York: Columbia University Press. ISBN 978-0-231-11215-4.
Bond, Brian; Roy, Ian (1977). War and society: a yearbook of military history, Volume 2. Taylor & Francis. ISBN 978-0-85664-404-7.
Borković, Milan (1979). Kvinsliška uprava u Srbiji 1941—1944 (knjiga 1). Belgrade.
Byford, Jovan (2012). "Willing Bystanders: Dimitrije Ljotić, "Shield Collaboration" and the Destruction of Serbia's Jews".  ใน Haynes, Rebecca; Rady, Martyn (บ.ก.). In the Shadow of Hitler: Personalities of the Right in Central and Eastern Europe. London: I.B.Tauris. ISBN 978-1-84511-697-2.
Cohen, Philip J. (1996). Serbia's Secret War: Propaganda and the Deceit of History. College Station: Texas A&M University Press. ISBN 978-0-89096-760-7.
Cox, John (2002). The History of Serbia. The Greenwood Histories of the Modern Nations. Westport: Greenwood Publishing Group. ISBN 978-0-313-31290-8.
Deroc, Milan (1988). British Special Operations explored: Yugoslavia in turmoil, 1941-1943, and the British response Volume 242 of East European monographs. East European Monographs, University of Michigan. ISBN 978-0-88033-139-5.
Gutman, Israel (1995). Encyclopedia of the Holocaust. Vol. 2. New York: Macmillan Publishing. ISBN 9780028645278.
Boško N. Kostić, Za istoriju naših dana, Lille, France, 1949
Manoschek, Walter (1995). "Serbien ist judenfrei": Militarische Besatzungspolitik und Judenvernichtung in Serbien 1941/42 (ภาษาเยอรมัน) (2nd ed.). Munich: Oldenbourg Verlag. ISBN 9783486561371.
Olivera Milosavljević, Potisnuta istina - Kolaboracija u Srbiji 1941–1944, Beograd, 2006
Pavlowitch, Stevan K. (2002). Serbia: The History behind the Name. London: Hurst & Company. ISBN 9781850654773.
Petranović, Branko (1992). Srbija u Drugom svetskom ratu 1939—1945. Belgrade: Vojnoizdavački i novinski centar.
Ramet, Sabrina P.; Lazić, Sladjana (2011), "The Collaborationist Regime of Milan Nedić",  ใน Ramet, Sabrina P.; Listhaug, Ola (บ.ก.), Serbia and the Serbs in World War Two, London: Palgrave Macmillan, pp. 17–43, ISBN 978-0-23027-830-1
Tasovac, Ivo (1999). American Foreign Policy and Yugoslavia, 1939–1941. College Station, Texas: Texas A&M University Press. ISBN 978-0-89096-897-0.
Thomas, Nigel; Mikulan, Krunoslav (1995). Axis Forces in Yugoslavia 1941–45. New York: Osprey Publishing. ISBN 978-1-85532-473-2.
Tomasevich, Jozo (1975). War and Revolution in Yugoslavia, 1941–1945: The Chetniks. Stanford: Stanford University Press. ISBN 978-0-8047-0857-9.
Tomasevich, Jozo (2001). War and Revolution in Yugoslavia, 1941-1945: Occupation and Collaboration. Vol. 2. San Francisco: Stanford University Press. ISBN 0-8047-3615-4.
Udovički, Jasminka; Ridgeway, James (1997). Burn This House: The Making and Unmaking of Yugoslavia. Duke University Press. ISBN 0-8223-1997-7.
United Kingdom Naval Intelligence Division (1944). Jugoslavia: History, peoples, and administration. Michigan: University of Michigan.
Weitz, Eric D. (2009). A Century of Genocide: Utopias of Race and Nation. Princeton, New Jersey: Princeton University Press. ISBN 978-1-40082-550-9.
บรรณานุกรม > วารสาร

Brborić, Ivan (2010). "Ministarski savet Milana Nedića decembar 1941 - novembar 1942". Istorija 20. Veka. Vol. 28 no. 3. pp. 169–180.
Hehn, Paul N. (1971). "Serbia, Croatia and Germany 1941-1945: Civil War and Revolution in the Balkans". Canadian Slavonic Papers. University of Alberta. 13 (4): 344–373. doi:10.1080/00085006.1971.11091249. สืบค้นเมื่อ 8 April 2012.
Koljanin, Dragica (2010). "U službi 'Novog poretka' - osnovno školstvo i udžbenici istorije u Srbiji (1941-1944)". Istraživanja. Vol. 21. pp. 395–415.
Portmann, Michael; Suppan, Arnold (2006). "Serbien und Montenegro im Zweiten Weltkrieg (1941 – 1944/45)". Österreichische Osthefte (ภาษาเยอรมัน). Zeitschrift für Mittel-, Ost- und Südosteuropaforschung. 47: 265–296. ISSN 0029-9375.[ลิงก์เสีย]
วันพยาบาลสากล

| วันพยาบาลสากล |
| --- | --- |
นักศึกษาพยาบาลชาวเช็ก (พ.ศ. 2549)
จัดขึ้นโดย: ประเทศต่างๆ
เริ่ม: พ.ศ. 2508
วันที่: 12 พฤษภาคม
ความถี่: ประจำปี
วันพยาบาลสากล (อังกฤษ: International Nurses Day) เป็นวันสากลที่สังเกตได้ทั่วโลกในวันที่ 12 พฤษภาคม (วันครบรอบวันเกิดของ ฟลอเรนซ์ ไนติงเกล) ในแต่ละปี เพื่อทำเครื่องหมายการบริจาคที่พยาบาลมอบให้กับสังคม
เบื้องหลัง

สภาพยาบาลนานาชาติได้เฉลิมฉลองวันนี้ตั้งแต่ปี พ.ศ. 2508 ในปี พ.ศ. 2496 โดโรธี ซูเธอร์แลนด์ เจ้าหน้าที่ของกระทรวงสาธารณสุขสหรัฐ การศึกษาและสวัสดิการ เสนอให้ประธานาธิบดีดไวต์ ดี. ไอเซนฮาวร์ประกาศ "วันพยาบาล"; แต่เขาไม่อนุมัติ
ในเดือนมกราคม พ.ศ. 2517 วันที่ 12 พฤษภาคม ได้รับเลือกให้เฉลิมฉลองวันคล้ายวันเกิดของ ฟลอเรนซ์ ไนติงเกล ผู้ก่อตั้งการพยาบาลสมัยใหม่ ในแต่ละปีสภาพยาบาลระหว่างประเทศได้เตรียมการและจัดจำหน่ายชุดวันพยาบาลสากล ชุดประกอบด้วยการศึกษาและเอกสารข้อมูลสาธารณะ สำหรับใช้โดยพยาบาลทุกที่ ในปี พ.ศ. 2541 วันที่ 8 พฤษภาคม ถูกกำหนดให้เป็นวันพยาบาลนักศึกษาแห่งชาติประจำปี
ดูเพิ่ม

ฟลอเรนซ์ ไนติงเกล
แหล่งข้อมูลอื่น

วันพยาบาลสากล เก็บถาวร 2022-05-12 ที่ เวย์แบ็กแมชชีน
สมมาตร

ซ้าย แสดงวัตถุที่เป็นสมมาตร และ ขวา แสดงวัตถุที่ไม่เป็นสมมาตร
กลุ่มสมมาตรทรงกลม o
สมมาตร (symmetry) ทั่วไปจะหมายถึงสองความหมาย ความหมายแรกคือการรับรู้ถึงการเข้ากันได้ หรือความงามได้สัดส่วน และความสมดุล ดังความสวยงามหรือความสมบูรณ์แบบที่สะท้อนออกมา ในความหมายที่สองคือความเที่ยงตรงและความคิดที่ชัดเจนของความสมดุลหรือ"รูปแบบความคล้ายคลึงในตัวเอง" ที่สามารถพิสูจน์หรือตรวจสอบได้ตามกฎของระบบในเชิงรูปนัย โดยใช้เรขาคณิต, จนถึงฟิสิกส์ หรืออื่นๆ
ถึงแม้ว่าความหมายจะต่างกันในบางบริบท แต่ทั้งคู่เกี่ยวข้องกันและถูกอภิปรายโต้แย้งกันในการเปรียบเทียบ
แนวความคิดเรื่องความเที่ยงตรงถูกต้องของสมมาตรมีหลากหลายวิธีตัดสินและนิยาม เช่น สมมาตรอาจจะใช้:ในประเด็นของเวลาที่ผ่านไป ตามความสัมพันธ์ของตำแหน่ง ตามการแปลงทางเรขาคณิต เช่น ขนาด, การสะท้อน, และการหมุน ตลอดจนการแปลงฟังก์ชันชนิดอื่นๆ และตามมุมมองของวัตถุนามธรรม, แบบจำลองตามทฤษฎี, ภาษา, ดนตรี และความรู้
สมมาตรสามารถมีคำนิยามที่แตกต่างกันได้ เช่น
สมมาตรในทางเรขาคณิตซึ่งคุ้นเคยกันดี
ในทางคณิตศาสตร์ตามความสมบูรณ์
ความสมมาตรในทางวิทยาศาสตร์และเทคโนโลยี ในบริบทนี้ ความสมมาตรที่รองรับผลเชิงลึกที่พบในฟิสิกส์สมัยใหม่ รวมถึงในแง่มุมมิติและเวลา
ในทางมนุษยศาสตร์, ครอบคลุมและหลากหลายในประวัติศาสตร์, สถาปัตยกรรม, ศิลปะ, และศาสนา
เส้นสมมาตร

เส้นสมมาตรมี 2 ประเภท ดังนี้
สมมาตรด้านข้าง คือเส้นตรงที่ใช้คำนวณความสมมาตรของวัตถุหรือรูปร่างที่ไม่ใช่ทรงกลม เส้นสมมาตรประเภทนี้มีเพียงเส้นเดียว
สมมาตรรัศมี คือเส้นตรงที่ใช้คำนวณความสมมาตรของวัตถุหรือรูปร่างที่เป็นทรงกลม เส้นสมมาตรประเภทนี้มีมากกว่า 1 เส้น
เชิงอรรถ

↑  Penrose, Roger (2007). Fearful Symmetry. City: Princeton. ISBN 9780691134826.
1 2  อริสโตเติลลงความเห็นรูปทรงทรงกลม มีทรงที่เยี่ยมยอด มีคุณลักษณะขนาดทางเรขาคณิตนิยามตามรูปแบบของสมมาตรเป็นไปตามลำดับโดยธรรมชาติและความสมบูรณ์แบบของจักรวาล
↑  Weyl 1982
↑  See e.g., Mainzer, Klaus (2005). Symmetry And Complexity: The Spirit and Beauty of Nonlinear Science. World Scientific. ISBN 9812561927.
↑  วัตถุสมมาตรสามารถเป็นวัสดุได้ เช่น บุคคล, ผลึก, หรือโมเลกุล, หรือสามารถเป็นโครงสร้างนามธรรม เช่น สมการคณิตศาสตร์ หรือ น้ำเสียง (ดนตรี)
ซาม มุรซี

| 0 | 1 | 2 | 3 |
| --- | --- | --- | --- |
 มุรซีกับเชสเตอร์ฟีลด์ใน ค.ศ. 2014
ข้อมูลส่วนตัว
ชื่อเต็ม:  ซาม ซายิด มุรซี
วันเกิด:   (1991-09-10) 10 กันยายน ค.ศ. 1991 (33 ปี)
สถานที่เกิด:  วุลเวอร์แฮมป์ตัน อังกฤษ
ส่วนสูง:  5 ft 9 in (1.75 m)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  อิปสวิชทาวน์
หมายเลข:  5
สโมสรเยาวชน
1999–2008:  วุลเวอร์แฮมป์ตันวอนเดอเรอส์
2008–2009:  พอร์ตเวล
สโมสรอาชีพ*
| ปี |  ทีม |  ลงเล่น |  (ประตู) |
| 2009–2013 |  พอร์ตเวล |  71 |  (4) |
| 2013–2016 |  เชสเตอร์ฟีลด์ |  99 |  (7) |
| 2016–2020 |  วีแกนแอทเลติก |  146 |  (8) |
| 2016–2017 |  → บาร์นสลีย์ (ยืม) |  14 |  (0) |
| 2020–2021 |  มิดเดิลส์เบรอ |  31 |  (1) |
| 2021– |  อิปสวิชทาวน์ |  117 |  (10) |
ทีมชาติ‡
| 2016– |  อียิปต์ |  9 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22:53, 5 เมษายน 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:53, 5 เมษายน 2020 (UTC)
ซาม ซายิด มุรซี (เกิดวันที่ 10 กันยายน ค.ศ. 1991) เป็นนักฟุตบอลผู้เล่นในตำแหน่งกองกลางตัวรับให้กับอิปสวิชทาวน์ในพรีเมียร์ลีกและทีมชาติอียิปต์
มุรซีถูกปล่อยจากทีมเยาวชนของวุลเวอร์แฮมป์ตันวอนเดอเรอส์ และได้เข้าร่วมทีมเยาวชนของพอร์ตเวลใน ค.ศ. 2008 โดยเขาได้ลงเล่นนัดแรกในเดือนกุมภาพันธ์ ค.ศ. 2010 และได้เลื่อนขึ้นมาเล่นระดับอาชีพในฤดูร้อนปีเดียวกัน เขาขึ้นมาเป็นตัวหลักของทีมในฤดูกาล 2010–11 หลังจากที่ต่อสัญญาสองปี เขามีส่วนช่วยให้สโมสรเลื่อนชั้นจากลีกทูในฤดูกาล 2012–13 ต่อมาเขาเข้าร่วมเชสเตอร์ฟีลด์ในเดือนกรกฎาคม ค.ศ. 2013 และได้ลงเล่นในรอบชิงชนะเลิศของฟุตบอลลีกโทรฟีใน ค.ศ. 2014 นอกจากนี้ ยังพาทีมคว้าแชมป์ลีกทูในฤดูกาล 2013–14 เขาถูกขายให้กับวีแกนแอทเลติกในเดือนมกราคม ค.ศ. 2016 และช่วยให้วีแกนชนะเลิศลีกวันในฤดูกาล 2015–16 เขาถูกปล่อยยืมตัวให้กับบาร์นสลีย์ในเดือนสิงหาคม ค.ศ. 2016 และเมื่อเขากลับสู่วีแกน ซึ่งตกชั้นจากแชมเปียนชิป เขาก็ได้กลายเป็นตัวหลักของทีม และช่วยให้ทีมชนะเลิศลีกวันและกลับสู่แชมเปียนชิปในฤดูกาล 2017–18
เกียรติประวัติ

พอร์ตเวล
ลีกทู อันดับที่สาม (เลื่อนชั้น): 2012–13
เชสเตอร์ฟีลด์
ลีกทู: 2013–14
ฟุตบอลลีกโทรฟี รองชนะเลิศ: 2013–14
วีแกนแอทเลติก
ลีกวัน: 2015–16, 2017–18
รางวัลส่วนตัว
ผู้เล่นเยาวชนแห่งปี พอร์ตเวล: 2009–1]
ผู้เล่นดาวรุ่งแห่งปี พอร์ตเวล: 2010–11
ผู้เล่นยอดเยี่ยมแห่งปี เชสเตอร์ฟีลด์: 2013–14
แหล่งข้อมูลอื่น

Profile at the Wigan Athletic F.C. website
สถิติของ ซาม มุรซี ที่ Soccerbase
| ด ค กผู้เล่นชุดปัจจุบันของสโมสรฟุตบอลอิปสวิชทาวน์  |
| --- | --- |
 1 มูริช  2 ฮ.คลาร์ก  3 เดวิส  5 มุรซี (c)  6 วูลเฟนเดน  7 เบิร์นส์  8 ฟิลลิปส์  10 แชปลิน  12 คาจูสเต  13 สลิกเกอร์  14 เทย์เลอร์  15 เบอร์เกส  16 อัล-ฮามาดี  18 จอห์นสัน  19 ดีแลป  20 ฮัตชินสัน  21 โอกเบเน  22 ทาวน์เซนด์  23 ซโมดิกส์  24 กรีฟส์  25 ลูองโก  26 โอเชีย  27 เฮิร์สต์  28 วอลตัน  33 บรอดเฮด  40 ตวนเซเบ  47 จ.คลาร์ก  ผู้จัดการ: แม็คเคนนา 
| ด ค กรายชื่อนักกีฬาทีมชาติอียิปต์ – ฟุตบอลโลก 2018 |
| --- | --- | --- |
|  1 อัลฮะเฎาะรี (c)  2 ญับร์  3 อัลมุฮัมมะดี  4 ญาบิร  5 มุรซี  6 ฮิญาซี  7 ฟัตฮี  8 ฮามิด  9 มัวะห์ซิน  10 เศาะลาห์  11 กะฮ์เราะบา  12 อัชร็อฟ  13 อับดุชชาฟี  14 ศุบฮี  15 ฮัมดี  16 อิกรอมี  17 อันนินนี  18 ชีกาบาลา  19 อันซะอีด  20 ซะมีร  21 เทรเซแก  22 วัรดะฮ์  23 อันชินาวี  ผู้ฝึกสอน: กูเปร์  |  1 อัลฮะเฎาะรี (c)  2 ญับร์  3 อัลมุฮัมมะดี  4 ญาบิร  5 มุรซี  6 ฮิญาซี  7 ฟัตฮี  8 ฮามิด  9 มัวะห์ซิน  10 เศาะลาห์  11 กะฮ์เราะบา  12 อัชร็อฟ  13 อับดุชชาฟี  14 ศุบฮี  15 ฮัมดี  16 อิกรอมี  17 อันนินนี  18 ชีกาบาลา  19 อันซะอีด  20 ซะมีร  21 เทรเซแก  22 วัรดะฮ์  23 อันชินาวี  ผู้ฝึกสอน: กูเปร์  |  |
ตาเหล่

| ตาเหล่ (Strabismus) |
| --- | --- |
ชื่ออื่น: Heterotropia, crossed eyes, squint

ตาเหล่มีอาการเป็นตาสองข้างที่ไม่เล็งมองไปทางเดียวกัน รูปแสดงแบบเหล่ออก (exotropic)
การออกเสียง: /strəˈbɪzməs/ 
สาขาวิชา: จักษุวิทยา
อาการ: ตาส่อน
ภาวะแทรกซ้อน: ตามัว เห็นภาพซ้อน
ประเภท: esotropia (เหล่เข้า) exotropia (เหล่ออก) hypertropia (เหล่ขึ้น)
สาเหตุ: ปัญหากล้ามเนื้อตา สายตายาว ปัญหาในสมอง บาดเจ็บ ติดเชื้อ
ปัจจัยเสี่ยง: คลอดก่อนกำหนด อัมพาตสมองใหญ่ ประวัติครอบครัว
วิธีวินิจฉัย: สังเกตไฟสะท้อนจากรูม่านตา
โรคอื่นที่คล้ายกัน: โรคเส้นประสาทสมอง
การรักษา: แว่นตา การผ่าตัด
ความชุก: ~2% (เด็ก)
ตามองเบนเข้าพอดี
ตาเหล่เข้า (Esotropia)
ตาเหล่ออก (Exotropia)
เส้นขาดเป็นระยะที่ตรึงตา คนทั้งสามตรึงตาด้วยตาขวา
ตาเหล่ หรือ ตาเข
(อังกฤษ: Strabismus, crossed eyes, squint, cast of the eye) 
เป็นภาวะที่ตาทั้งสองไม่มองตรงที่เดียวกันพร้อม ๆ กันเมื่อกำลังจ้องดูวัตถุอะไรอย่างใดอย่างหนึ่ง
โดยตาข้างหนึ่งจะเบนไปในทางใดทางหนึ่งอย่างไม่คล้องจองกับตาอีกข้างหนึ่ง/หรือกับสิ่งที่มอง
และตาทั้งสองอาจสลับเล็งมองที่วัตถุ
และอาจเกิดเป็นบางครั้งบางคราวหรือเป็นตลอด
ถ้ามีอาการเป็นช่วงเวลานานในวัยเด็ก ก็อาจทำให้ตามัวหรือเสียการรู้ใกล้ไกล
แต่ถ้าเริ่มในวัยผู้ใหญ่ ก็มักจะทำให้เห็นภาพซ้อนมากกว่า
อาการอาจมีเหตุจากการทำงานผิดปกติของกล้ามเนื้อตา สายตายาว ปัญหาในสมอง การบาดเจ็บ หรือการติดเชื้อ
ปัจจัยเสี่ยงรวมทั้งการคลอดก่อนกำหนด อัมพาตสมองใหญ่ และประวัติการเป็นโรคในครอบครัว
มีแบบต่าง ๆ รวมทั้ง เหล่เข้า (esotropia) ที่ตาเบนเข้าหากัน
เหล่ออก (exotropia) ที่ตาเบนออกจากกัน
และเหล่ขึ้น (hypertropia) ที่ตาสูงต่ำไม่เท่ากัน
อาจเป็นแบบเหล่ทุกที่ที่มอง (comitant คือตาเหล่กลอกคู่) หรืออาจเหล่ไม่เท่ากันแล้วแต่มองที่ไหน (incomitant)
การวินิจฉัยอาจทำโดยสังเกตว่าแสงสะท้อนที่ตาไม่ตรงกับกลางรูม่านตา
มีภาวะอีกอย่างที่ทำให้เกิดอาการคล้าย ๆ กัน คือ โรคเส้นประสาทสมอง (cranial nerve disease)
การรักษาจะขึ้นอยู่กับรูปแบบและเหตุ
ซึ่งอาจรวมการใช้แว่นตาและการผ่าตัด
มีบางกรณีที่มีผลดีถ้าผ่าตัดตั้งแต่ต้น ๆ
เป็นโรคที่เกิดในเด็กประมาณ 2%
คำภาษาอังกฤษมาจากคำกรีกว่า strabismós ซึ่งแปลว่า "เหล่ตา"
อาการ

เมื่อสังเกตคนตาเหล่ อาจจะเห็นได้ชัด
คนไข้ที่ตาหันไปผิดทางมากและตลอดจะมองเห็นได้ง่าย
แต่ถ้าผิดทางน้อย หรือเป็นบางครั้งบางคราว อาจจะสังเกตตามปกติได้ยาก
ในทุก ๆ กรณี แพทย์พยาบาลเกี่ยวกับตาสามารถทดสอบด้วยวิธีต่าง ๆ เช่นปิดตา เพื่อตรวจดูว่าเป็นมากน้อยขนาดไหน
อาการของตาเหล่รวมทั้งการเห็นภาพซ้อน และ/หรือตาล้า/ตาเพลีย (asthenopia)
เพื่อจะไม่ให้มีภาพซ้อน สมองอาจจะไม่สนใจข้อมูลจากตาข้างหนึ่ง (Suppression)
ในกรณีนี้ อาจจะไม่เห็นอาการอะไรในคนไข้ยกเว้นการเสียการรู้ใกล้ไกล
และความบกพร่องนี้อาจมองไม่เห็นในคนไข้ที่ตาเหล่แต่กำเนิดหรือตั้งแต่วัยเด็กต้น ๆ
เพราะคนไข้อาจได้เรียนรู้การรู้ระยะใกล้ไกลโดยใช้ตาเดียว[ต้องการอ้างอิง]
ตาเหล่อย่างสม่ำเสมอที่ทำให้ใช้ตาข้างเดียวตลอดอาจทำให้เสี่ยงตามัวในเด็ก
ส่วนตาที่เหล่น้อยหรือเป็นบางครั้งบางคราวอาจทำให้เห็นผิดปกติอย่างเฉียบพลัน
นอกจากปวดหัวและเมื่อยตาแล้ว อาการอาจรวมการอ่านหนังสือไม่สบาย ความเมื่อยล้าเมื่ออ่านหนังสือ หรือการเห็นที่ไม่คงเส้นคงวา
อาการ > ผลทางจิต-สังคม

คนทุกวัยที่มีอาการตาเหล่อาจมีปัญหาทางจิต-สังคม
และนักวิชาการก็อ้างว่า ผู้ที่มีตาเหล่อย่างมองเห็นได้อาจได้รับผลทางสังคม-เศรษฐกิจด้วย
ดังนั้น การตัดสินรักษาจึงต้องพิจารณาปัญหาเหล่านี้ด้วย
นอกเหนือไปจากการรักษาให้เห็นเป็นภาพเดียวด้วยสองตา
งานศึกษาหนึ่งแสดงว่า เด็กตาเหล่มักจะมีพฤติกรรมช่างอาย วิตกกังวล และเป็นทุกข์ บ่อยครั้งทำให้มีความผิดปกติทางอารมณ์
ซึ่งเป็นอาการที่สัมพันธ์กับการที่เพื่อนมองในแง่ลบ
โดยไม่ใช่เป็นเพียงเรื่องสวย ๆ งาม ๆ เท่านั้น แต่จะเกี่ยวกับธรรมชาติของตาและการมองที่เป็นเครื่องหมายในการสื่อสารอีกด้วย
ซึ่งมีบทบาททางสังคมที่สำคัญต่อชีวิตของบุคคล
โดยเฉพาะก็คือ การมีตาเหล่จะขัดการสบตากับผู้อื่น ซึ่งสร้างความอับอาย ความโกรธเคือง และความเคอะเขิน และดังนั้นจึงมีผลต่อการสื่อสารทางสังคมโดยพื้นฐาน ซึ่งอาจมีผลลบต่อความภูมิใจในตน
สำหรับบางคน ปัญหาเหล่านี้จะดีขึ้นอย่างสำคัญหลังจากการผ่าตัด
มีสิ่งที่บ่งชี้ว่า เด็กที่ตาเหล่ โดยเฉพาะแบบเหล่ออก มีโอกาสมีความผิดปกติทางจิตใจมากกว่าเด็กปกติ
โดยนักวิจัยก็ยังเชื่อด้วยว่า ที่ตาเหล่เข้าไม่ปรากฏว่าสัมพันธ์กับโรคจิตก็เพราะพิสัยอายุของเด็กที่ร่วมงานวิจัย และเพราะระยะติดตามผลที่สั้นกว่า
คือเด็กที่ตาเหล่เข้าได้ติดตามจนถึงอายุเฉลี่ยที่ 15.8 ปี เทียบกับเด็กตาเหล่ออกที่ติตตามจนถึง 20.3 ปี
ต่อมา งานศึกษากับเด็กในเขตภูมิภาคเดียวกันที่มีตาเหล่เข้าแต่กำเนิด จึงได้ติดตามผลในระยะที่ยาวกว่า
แล้วพบว่า เด็กตาเหล่เข้ามีโอกาสเกิดโรคจิตบางอย่างเมื่อถึงวัยผู้ใหญ่ต้น ๆ คล้ายกับเด็กตาเหล่ออก โดยเด็กที่ตาเหล่ออกเป็นบางครั้ง และเด็กที่ตาเบนเข้าไม่พอ (convergence insufficiency)
มีโอกาสเกิดโรคจิตเป็น 2.6 เท่าของเด็กกลุ่มควบคุม
แต่ก็ไม่สัมพันธ์กับการคลอดก่อนกำหนด และไม่มีหลักฐานสัมพันธ์โรคจิตที่เกิดขึ้นทีหลัง กับตัวสร้างความเครียดทางจิต-สังคมที่คนไข้ตาเหล่มักจะมี
งานศึกษาต่าง ๆ ได้เน้นผลทั่วไปของความตาเหล่ต่อคุณภาพชีวิต
มีงานศึกษาซึ่งผู้ร่วมการทดลองดูภาพของคนตาเหล่และไม่เหล่ แล้วแสดงความเอนเอียงในเชิงลบอย่างสำคัญต่อคนที่ตาเหล่อย่างเห็นได้
ซึ่งแสดงผลที่เป็นไปได้ทางสังคมเศรษฐกิจต่อคนตาเหล่ในเรื่องการหางาน และในเรื่องความสุขทั่วไปในชีวิตอื่น ๆ
ทั้งผู้ใหญ่และเด็กเห็นการเหล่ขวา (right heterotropia) ว่า น่ารังเกียจมากกว่าตาเหล่ไปทางด้านซ้าย และเด็ก ๆ จะเห็นว่าตาเหล่เข้าจะแย่กว่าตาเหล่ออก
การผ่าตัดรักษาตาเหล่ที่สำเร็จผลทั้งในเด็กและในผู้ใหญ่ พบว่าช่วยทำให้ความรู้สึกทางจิตใจดีขึ้น
มีงานวิจัยน้อยมากว่า ผู้ใหญ่มีกลยุทธ์การรับมือกับการมีตาเหล่ได้อย่างไร
แต่งานศึกษาหนึ่งแบ่งกลยุทธ์ออกเป็น 3 หมวด คือ
การหลีกเลี่ยงร่วมทำกิจกรรม 
การเบนความสนใจของคนอื่นไปในเรื่องอื่น
และการปรับตัวทำกิจกรรมโดยวิธีอื่น ๆ
นักวิจัยเสนอว่า คนไข้อาจได้ประโยชน์จากการสนับสนุนทางจิต-สังคม เช่นการฝึกทักษะความสัมพันธ์ระหว่างบุคคล
ยังไม่มีงานศึกษาว่า การแทรกแซงทางจิต-สังคมมีประโยชน์ต่อคนไข้ที่ผ่าตัดรักษาตาเหล่หรือไม่
เหตุ

ตาเหล่สามารถเห็นได้ในคนไข้กลุ่มอาการดาวน์, Loeys-Dietz syndrome, อัมพาตสมองใหญ่, และ Edwards syndrome
คนที่ครอบครัวมีประวัติก็จะมีโอกาสเสี่ยงสูงขึ้น[ต้องการอ้างอิง]
เหตุของตาเหล่ในผู้ใหญ่รวมทั้ง
การจำกัดการทำงานของกล้ามเนื้อตา (extraocular muscles)
thyroid eye disease/Graves' ophthalmopathy ซึ่งทำให้กล้ามเนื้อตาขยายตัวได้ถึง 6 เท่า ซึ่งขัดขวางการทำงานของตา
blowout fractures ซึ่งเป็นการบาดเจ็บเนื่องด้วยวัตถุที่ไม่คม เช่น กำปั้น ข้อศอก หรือลูกบอล ซึ่งปกติจะรวมความบาดเจ็บที่พื้นและ/หรือผนังใกล้กลาง (medial) ของเบ้าตา ซึ่งอาจทำให้กล้ามเนื้อตาติดขัด
ความบาดเจ็บของเส้นประสาททรอเคลียร์ (CN IV) ซึ่งจะทำให้เห็นภาพซ้อนเหนือและใต้แถบที่มองเห็นเป็นปกติ
การผ่าตัดแก้จอตาลอกที่มีผลจำกัดการเคลื่อนไหวของกล้ามเนื้อตา เช่น superior oblique
เหตุที่เกิดจากกล้ามเนื้อ
Myasthenia gravis เป็นภาวะภูมิต้านตนเองที่มีผลทำลายตัวรับ acetylcholine ที่ neuromuscular endplate ของกล้ามเนื้อ
Myositis ซึ่งทำให้กล้ามเนื้ออักเสบ
เหตุที่เกิดจากเส้นประสาท
อัมพาตเส้นประสาทที่ 3 (Third nerve palsy)
อัมพาตเส้นประสาทที่ 4 (Fourth nerve palsy)
เหตุอื่น ๆ
ตาเบนเข้าไม่พอ (convergence insufficiency) ในคนไข้ที่บาดเจ็บที่ศีรษะ เป็นโรคพาร์คินสันหรือโรคฮันติงตัน
skew deviation เป็นการวินิจฉัยเลือกของ inferior oblique overreaction โดยไม่จำกัดที่กล้ามเนื้อมัดใดมัดหนึ่งโดยเฉพาะ ซึ่งมักจะปรากฏพร้อมกับอาการของ posterior fossa disease อื่น ๆ
พยาธิสรีรวิทยา

กล้ามเนื้อตา (extraocular muscle) เป็นตัวควบคุมตำแหน่งของตา
ดังนั้น ปัญหาที่กล้ามเนื้อหรือเส้นประสาทที่ควบคุมกล้ามเนื้อ สามารถทำให้ตาเหล่ได้
เส้นประสาทสมอง Oculomotor nerve (III), Trochlear nerve (IV), และ Abducens nerve (VI) เป็นเส้นประสาทที่ควบคุมกล้ามเนื้อตา
ปัญหาที่เส้น III จะทำให้ตาที่ได้รับผลเบี่ยงลงและออก และอาจจะมีผลต่อขนาดรูม่านตา
ส่วนปัญหาของเส้น IV ซึ่งอาจเป็นแต่กำเนิด อาจทำให้ตาเบี่ยงขึ้นและอาจจะเบนเข้าหน่อย ๆ
ส่วนปัญหาของเส้น VI อาจทำให้ตาเบี่ยงเข้า โดยมีเหตุที่เป็นไปได้มากมายเพราะเป็นเส้นประสาทที่ค่อนข้างยาว
เช่น ความดันที่เพิ่มขึ้นในกะโหลกศีรษะอาจกดเส้นประสาทเมื่อมันวิ่งผ่านระหว่างส่วน clivus และก้านสมอง[ต้องการเลขหน้า]
นอกจากนั้น ถ้าแพทย์ไม่ระวังไปบิดคอของทารกเมื่อคลอดโดยใช้ปากคีม (forceps delivery) ก็จะทำให้เส้นประสาท VI เสียหายได้[ต้องการอ้างอิง]
แพทย์บางท่านยังเห็นหลักฐานด้วยว่า เหตุของตาเหล่อาจอยู่ที่สัญญาณประสาทที่ส่งไปยังเปลือกสมองส่วนการเห็น
ซึ่งทำให้ตาเหล่โดยไม่มีความเสียหายโดยตรงต่อเส้นประสาทสมองหรือกล้ามเนื้อตา
ตาเหล่ยังอาจทำให้ตามัว เพราะสมองไม่สนใจกระแสประสาทจากจอประสาทตาข้างหนึ่ง
อาการตามัวเป็นการที่ตาข้างเดียวหรือทั้งสองข้างไม่สามารถเห็นชัดเจนได้ตามปกติแม้จะไม่มีโครงสร้างอะไรที่ผิดปกติ
ในช่วง 7-8 ปีแรกแห่งชีวิต สมองจะเรียนรู้การตีความสัญญาณประสาทที่มาจากตาทั้งสองผ่านกระบวนการพัฒนาการการเห็น
แต่ความตาเหล่อาจขัดกระบวนการนี้ได้ถ้าเด็กตรึงตาข้างเดียวโดยไม่ตรึงตาหรือตรึงตาอีกข้างหนึ่งน้อย
เพื่อไม่ให้เห็นภาพซ้อน สัญญาณที่ส่งมาจากตาที่ผิดปกติสมองจะไม่รับ (Suppression) ซึ่งเมื่อเกิดตลอดที่ตาข้างเดียว ก็จะทำให้เกิดพัฒนาการทางการเห็นที่ผิดปกติ[ต้องการอ้างอิง]
นอกจากนั้น ตามัวก็ยังสามารถเป็นเหตุให้ตาเหล่ได้อีกด้วย
ถ้าความชัดเจนต่างกันมากระหว่างตาขวาซ้าย สัญญาณที่ได้อาจจะไม่เพียงพอให้ปรับตาไปยังตำแหน่งที่ถูกต้อง
เหตุอื่น ๆ ที่ทำให้เห็นต่างกันระหว่างซ้ายขวา รวมทั้งต้อกระจกที่ไม่เท่ากัน ความหักเหของแสงที่คลาดเคลื่อน (refractive error) หรือโรคตา ซึ่งอาจเป็นเหตุหรือทำให้ตาเหล่มากขึ้น
Accommodative esotropia เป็นตาเหล่เข้าที่มีเหตุจากความหักเหของแสงที่คลาดเคลื่อน (refractive error) ที่ตาข้างเดียวหรือทั้งสองข้าง
เมื่อบุคคลเปลี่ยนการมองจากวัตถุไกล ๆ มาที่วัตถุที่ใกล้ ๆ ก็จะเกิด accommodation reflex ซึ่งเปลี่ยนการเบนตา (vergence) เปลี่ยนรูปร่างของเลนส์ตา และเปลี่ยนขนาดรูม่านตา โดยการเบนตาจะเป็นแบบเบนเข้า
ถ้ารีเฟล็กซ์นี้มีมากกว่าปกติ เช่นบุคคลที่มีสายตายาว การเบนตาที่เพิ่มขึ้นจะทำให้ดูตาเหล่[ต้องการอ้างอิง]
การวินิจฉัย

แพทย์อาจตรวจโดยให้ปิดตาหรือตรวจแบบ Hirschberg test ที่ใช้แสงสะท้อน เพื่อวินิจฉัยและวัดความตาเหล่และผลที่มีต่อสายตา
นอกจากนั้น การตรวจแบบ Retinal birefringence scanning ยังสามารถใช้ตรวจคัดตาเหล่ในเด็กเล็ก ๆ
โดยแพทย์จะวินิจฉัยแยกแยะความตาเหล่ออกเป็นแบบต่าง ๆ
การวินิจฉัย > ภาวะแฝง

ตาเหล่อาจปรากฏอย่างชัดเจน (ภาษาอังกฤษลงท้ายด้วย -tropia) หรืออาจเป็นภาวะแฝง (ภาษาอังกฤษลงท้ายด้วย -phoria) 
ตาเหล่แบบชัดเจน หรือที่เรียกในภาษาอังกฤษว่า heterotropia (ซึ่งอาจขึ้นต้นด้วยคำอุปสรรค eso-, exo-, hyper-, hypo-, cyclotropia หรือขึ้นด้วยอุปสรรคผสม) จะเกิดเมื่อคนไข้มองที่วัตถุด้วยสองตา โดยไม่ได้ปิดหรือบังตาข้างใดข้างหนึ่ง
แล้วคนไข้ไม่สามารถปรับตาเพื่อให้เห็นเป็นภาพเดียว (fusion) ได้
ภาวะแฝง หรือที่เรียกว่า heterophoria (ซึ่งอาจขึ้นด้วยคำอุปสรรค eso-, exo-, hyper-, hypo-, cyclophoria หรืออุปสรรคผสม) จะปรากฏต่อเมื่อขัดการเห็นด้วยสองตา เช่นปิดตาข้างหนึ่ง
คนไข้ประเภทนี้ปกติจะมองเห็นเป็นภาพเดียวด้วยสองตาได้ แม้ตาจะมองไม่ตรงเมื่อปล่อยตามสบาย
ตาที่เหล่เป็นบางครั้งบางคราวจะเกิดจากรูปแบบสองอย่างนี้ผสม ที่คนไข้จะสามารถมองเห็นเป็นภาพเดียว แต่บางครั้งหรือบ่อยครั้งจะปรากฏว่าเหล่อย่างชัดเจน
การวินิจฉัย > การเริ่มต้น

แพทย์อาจจัดหมู่ตาเหล่ตามเวลาที่เริ่มอาการ คือเป็นแต่กำเนิด เป็นทีหลัง หรือเป็นอาการทุติยภูมิของโรคอื่น ๆ
ทารกจำนวนมากเกิดโดยมีตาเหล่หน่อย ๆ แต่เด็กจะพัฒนาปรับตาเป็นปกติภายใน 6-12 เดือน
ประเภทที่เหลือจะเกิดขึ้นทีหลัง
Accommodative esotropia ซึ่งเป็นการเบนเข้าของตาเกินเนื่องจาก accommodation reflex จะเกิดโดยมากในวัยเด็กต้น ๆ 
ส่วนตาเหล่ที่เกิดทีหลัง จะเกิดหลังจากการมองเห็นเป็นภาพเดียวด้วยสองตาได้พัฒนาเต็มที่แล้ว
ในผู้ใหญ่ที่ตอนแรกมองเป็นปกติ การเกิดตาเหล่มักจะทำให้เห็นภาพซ้อน 
โรคที่ทำให้การเห็นเสียหายก็อาจเป็นเหตุให้ตาเหล่ด้วย
และก็อาจเกิดจากความบาดเจ็บต่อตาที่เหล่
ส่วน Sensory strabismus เป็นอาการตาเหล่เนื่องจากเสียหรือพิการทางการเห็น แล้วทำให้ตาเหล่ไปทางด้านข้าง ด้านตั้ง แบบบิด (torsional) หรือแบบผสม โดยตาที่เห็นแย่กว่าจะค่อย ๆ เหล่ไปในระยะยาว
แม้มักจะเป็นการเหล่ทางด้านข้างมากที่สุด
แต่ก็ขึ้นอยู่กับอายุที่เกิดความเสียหายด้วย
คนไข้ที่พิการทางสายตาตั้งแต่กำเนิดมีโอกาสตาเหล่เข้า (esotropia) มากที่สุด
เทียบกับคนไข้ที่การเห็นพิการทีหลังมักจะตาเหล่ออก (exotropia)
ในแบบสุดโต่งอย่างหนึ่ง ตาที่บอดสิ้นเชิงข้างหนึ่งจะทำให้ตาข้างนั้นอยู่ในตำแหน่งพักตลอด
แม้จะรู้เหตุที่ทำให้ตาเหล่หลายอย่างแล้ว รวมทั้งการบาดเจ็บที่ตาซึ่งเหล่ แต่ก็ยังมีกรณีที่ไม่รู้เหตุ
โดยเฉพาะที่เป็นตั้งแต่วัยเด็กต้น ๆ
งานศึกษาตามแผนในสหรัฐอเมริกาพบว่า ความชุกของอาการตาเหล่ในผู้ใหญ่จะเพิ่มขึ้นตามอายุ โดยเฉพาะหลังจากอายุ 60 ปีโดยจะถึงจุดสูงสุดในช่วงทศวรรษที่ 8 และความเสี่ยงตาเหล่ตลอดชีวิตในวัยผู้ใหญ่อยู่ที่ 4%
การวินิจฉัย > ข้าง

ตาเหล่สามารถจัดว่าเป็นข้างเดียว (unilateral) ถ้ามีตาข้างเดียวเท่านั้นที่เหล่ หรือเป็นสลับข้าง (alternating) ถ้าตาทั้งสองข้างเหล่
การสลับข้างอาจเกิดเองโดยที่คนไข้ก็ไม่รู้ตัว
หรืออาจสลับเนื่องจากการตรวจตา[ต้องการเลขหน้า]
ตาเหล่ข้างเดียวมักจะมาจากการบาดเจ็บต่อตาที่มีปัญหา
การวินิจฉัย > ทิศทาง

การเหล่ออกข้าง ๆ สามารถแบ่งออกเป็นสองแบบ
คำอังกฤษที่ขึ้นด้วยอุปสรรค Eso หมายถึงการเหล่เข้า
ที่ขึ้นด้วย Exo หมายถึงการเหล่ออก
การเหล่ขึ้นลงก็สามารถแบ่งเป็นสองแบบได้เหมือนกัน
คำอุปสรรค Hyper จะใช้กับตาที่เหล่ขึ้นโดยเทียบกับตาอีกข้าง ในขณะที่ hypo จะใช้กับตาที่เหล่ลง
ส่วนคำว่า Cyclo หมายถึงตาเหล่บิด คือตาที่เหล่โดยหมุนรอบ ๆ แกนหน้าหลัง ซึ่งมีน้อยมาก[โปรดขยายความ]